CELEX: 22017D1323
Language: et
Date: 2016-02-05 00:00:00
Title: EMP ühiskomitee otsus nr 40/2016, 5. veebruar 2016, millega muudetakse EMP lepingu protokolli nr 47 veinikaubanduse tehniliste tõkete kaotamise kohta [2017/1323]

20.7.2017   
               
               
                  ET
               
               
                  Euroopa Liidu Teataja
               
               
                  L 189/60
               
            EMP ÜHISKOMITEE OTSUS
      nr 40/2016,
      5. veebruar 2016,
      millega muudetakse EMP lepingu protokolli nr 47 veinikaubanduse tehniliste tõkete kaotamise kohta [2017/1323]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1).
               
            
                  (2)
               
               
                  Määrusega (EL) nr 1308/2013 on tunnistatud kehtetuks nõukogu määrus (EÜ) nr 1234/2007 (2), mis on inkorporeeritud EMP lepingusse ja mis tuleb sellest tulenevalt EMP lepingust välja jätta.
               
            
                  (3)
               
               
                  Käesolevas otsuses käsitletakse veiniga seotud õigusakte. Veini käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu protokolli nr 47 sissejuhatuse seitsmendas lõigus. Seetõttu ei kohaldata käesolevat otsust Liechtensteini suhtes.
               
            
                  (4)
               
               
                  EMP lepingu protokolli nr 47 tuleks seetõttu vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu protokolli nr 47 1. liite punkti 8 (nõukogu määrus (EÜ) nr 1234/2007) tekst asendatakse järgmisega:
      „32013 R 1308: Euroopa Parlamendi ja nõukogu määrus (EL) nr 1308/2013, 17. detsember 2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
      Käesoleva lepingu kohaldamisel kohandatakse nimetatud määruse sätteid järgmiselt.
      
                  a)
               
               
                  Kohaldatakse vaid järgmisi määruse sätteid:
                  
                               
                           
                           
                              artikli 1 lõike 2 punkt l, vt I lisa XII osa,
                           
                        
                               
                           
                           
                              artikli 3 lõige 1, vt II lisa IV osa,
                           
                        
                               
                           
                           
                              artikli 75 lõike 3 punktid f, g, h, k ja m, lõige 4 ja lõike 5 punkt d,
                           
                        
                               
                           
                           
                              artikli 78 lõike 1 punkt b ja lõige 2, vt VII lisa II osa, vt VII lisa I liide,
                           
                        
                               
                           
                           
                              artikkel 80, vt VIII lisa,
                           
                        
                               
                           
                           
                              artiklid 81 ja 82,
                           
                        
                               
                           
                           
                              artikli 83 lõiked 2 ja 3,
                           
                        
                               
                           
                           
                              artiklid 92–108,
                           
                        
                               
                           
                           
                              artiklid 112 ja 113,
                           
                        
                               
                           
                           
                              artiklid 117–121,
                           
                        
                               
                           
                           
                              artikkel 146 ning
                           
                        
                               
                           
                           
                              artikli 147 lõiked 1 ja 2.
                           
                        Nimetatud sätteid kohaldatakse koos kohandustega, mis tulenevad lepingu põhitekstist, lepingu protokolli nr 47 horisontaalsetest kohandustest ja lepingu protokolli nr 47 1. liite konkreetsetest kohandustest.
               
            
                  b)
               
               
                  EFTA riikide esindajad osalevad täielikult määruse artiklis 229 osutatud komitee töös, käsitledes küsimusi, mis kuuluvad lepingus osutatud õigusaktide kohaldamisalasse, kuid neil ei ole õigust hääletada.“
               
            Artikkel 2
      Määruse (EL) nr 1308/2013 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 6. veebruaril 2016, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 5. veebruar 2016
         
            
               EMP ühiskomitee nimel
            
            
               eesistuja
            
            Claude MAERTEN
         
      
      
         (1)  ELT L 347, 20.12.2013, lk 671.
      
         (2)  ELT L 299, 16.11.2007, lk 1.
      
         (*1)  Põhiseadusest tulenevaid nõudeid ei ole nimetatud.